L-Olanda tissospendi temporanjament l-użu tal-vaċċin tal-AstraZeneca L-Olanda ssospendiet l-użu tal-vaċċin tal-AstraZeneca minħabba tħassib dwar il-possibbilità ta' effetti sekondarji. Il-Gvern Olandiż qal li din id-deċiżjoni; li se tkun qiegħda tibqa' fis-seħħ sad-29 ta' Marzu li ġej, ittieħdet bħala prekawzjoni. Fl-aħħar sigħat l-amministrazzjoni tal-vaċċin tal-AstraZeneca ġie sospiż temporanjament ukoll fl-Irlanda wara li l-awtoritajiet tas-saħħa tal-pajjiż irċevew "informazzjoni ġdida" mill-Aġenzija tal-Mediċina Norveġiża b'rabta ma' erba' rapporti ta' "blood clotting" serju f'adulti wara l-vaċċinazzjoni tagħhom bil-vaċċin tal-AstraZeneca. Minkejja dan L-Organizzazzjoni tas-Saħħa Dinija qalet li m'hemmx indikazzjoni ta' konnessjoni bejn il-vaċċin u l-blood clots. Minbarra l-Irlanda u l-Olanda, aktar qabel ittieħdet l-istess deċiżjoni mid-Danimarka, in-Norveġja, il-Bulgarija, l-Iżlanda u t-Tajlandja